text:
 |
 52015PC0046
 Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 1304/2013 ó Pharlaimint na hEorpa agus ón gComhairle maidir le Ciste Sóisialta na hEorpa, i ndáil le méadú ar an méid réamh-mhaoinithe tosaigh a íoctar leis na cláir oibríochtúla a fhaigheann tacaíocht ón Tionscnamh um Fhostaíocht don Aos Óg /* COM/2015/046 final - 2015/0026 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Príomhthosaíocht de chuid an Choimisiúin nua
 is ea borradh úr a chur faoi phoist, fás agus infheistíocht. I gClár Oibre an
 Choimisiúin do 2015 gheall sé tionscnaimh a dhéanamh chun lánpháirtiú agus
 infhostaitheacht sa mhargadh saothair a chur chun cinn, lena n‐áirítear
 bearta chun tacaíocht a thabhairt do na Ballstáit poist a chruthú don aos óg.
 Ceapadh an togra seo maidir leis an Tionscnamh um Fhostaíocht don Aos Óg lena
 áirithiú nach mbeidh aon mhoill ar bhaint amach na tosaíochta sin.
 Glacadh an Tionscnamh um Fhostaíocht don Aos
 Óg (TFAO) tar éis don Chomhairle Eorpach a iarraidh i bhFeabhra 2013 go
 dtabharfaí aghaidh ar na hardleibhéil dífhostaíochta atá i measc an aosa óig i
 réigiúin áirithe den Aontas Eorpach atá buailte go mór leis an bhfadhb sin.
 Leagadh béim i gconclúidí na Comhairle i bhFeabhra 2013 agus arís i
 gconclúidí na Comhairle ina dhiaidh sin gur cheart tosaíocht a thabhairt do
 chur chun cinn na fostaíochta don aos óg. D'iarr an Chomhairle Eorpach go
 mbainfí leas as buiséad an Aontais Eorpaigh chun tacú le hiarrachtaí na
 mBallstát cur i gcoinne na treochta atá ann faoi láthair. Is é is aidhm don
 Tionscnamh cistiú breise a chur ar fáil chun fostaíocht don aos óg a chur chun
 cinn sna réigiúin is mó atá buailte leis an dífhostaíocht. Déanfar sin, mar
 shampla, trí mholadh na Comhairle maidir le bunú na Ráthaíochta don Aos Óg a
 chur chun feidhme. Tá tacaíocht a thugtar faoi TFAO dírithe go sonrach ar
 dhaoine óga nach bhfuil fostaithe ná i mbun oideachais ná oiliúna agus, murab
 ionann agus Ciste Sóisialta na hEorpa, ní féidir í a úsáid chun tacú le córais
 agus struchtúir. Tá TFAO ina chuid dhílis de chláreagrú Chiste Sóisialta na
 hEorpa agus is féidir na socruithe cláreagraithe a bheith i bhfoirm clár oibríochtúil
 tiomanta, i bhfoirm ais tosaíochta thiomanta laistigh de chlár oibríochtúil nó
 ina gcuid d'ais tosaíochta amháin nó roinnt aiseanna tosaíochta.
 I bhfianaise a phráinní atá sé díriú ar an
 dífhostaíocht i measc an aosa óig, mhol an Coimisiún ón tús forálacha
 speisialta a ghlacadh sa dóigh is go ngealltar méid iomlán na n‐acmhainní
 a leithdháiltear ar TFAO sa chéad dá bhliain den chlárthréimhse 2014‐2020
 (tús‐ualú na n‐acmhainní), ionas go bhféadtar bearta a dhéanamh ar
 mhaithe leis an aos óg agus torthaí a bhaint amach gan mhoill. Dá bhrí sin, i
 bprionsabal tá oibríochtaí faoi TFAO le bheith curtha chun feidhme faoi
 dheireadh 2018, cé gur 2023 an sprioc d'oibríochtaí eile a fhaigheann tacaíocht
 ó Chistí Struchtúrtha agus Infheistíochta na hEorpa, lena n‐áirítear
 Ciste Sóisialta na hEorpa. Ina theannta sin, cinneadh go bhfuil caiteachas faoi
 TFAO incháilithe ón 1 Meán Fómhair 2013 agus nach bhfuil an
 leithdháileadh sonrach do TFAO faoi réir an cheanglais maidir le cómhaoiniú
 náisiúnta. Tá forálacha eile i gcreat rialála 2014‐2020 freisin chun dlús
 a chur le cur chun feidhme TFAO.
 Ós rud é go bhfuil an tréimhse cur chun
 feidhme do TFAO níos giorra, tá sé fíorthábhachtach go ndéantar dul chun cinn
 praiticiúil sna chéad bhlianta le go n‐éireoidh leis an Tionscnamh dul i
 ngleic le fadhb seo na dífhostaíochta a fhágann go bhfuil 7 milliún Eorpach ann
 nach bhfuil i mbun oideachais ná oiliúna agus nach bhfuil post acu. Má
 chuirtear tuilleadh moille ar chur chun feidhme an Tionscnaimh is baolach go
 gcuirfear isteach ar an bpróiseas agus ar na bearta atá idir lámha ag na
 Ballstáit cur i gcoinne na dífhostaíochta seo.
 Bíodh sin mar atá, tá bliain ann ó glacadh an
 Rialachán maidir le Ciste Sóisialta na hEorpa agus níl a oiread bainte amach
 agus a rabhthas ag súil leis. Ceapadh go bhfágfadh tús‐ualú na
 ngealltanas do TFAO agus na bearta sonracha eile do TFAO go bhféadfaí leas a
 bhaint go tapa as acmhainní an Tionscnaimh, ach ní hamhlaidh atá. Ar na
 príomhchúiseanna atá leis sin tá próiseas leanúnach caibidlíochta na gclár
 oibríochtúil lena mbaineann agus feidhmiú céimneach na socruithe cur chun
 feidhme sna Ballstáit. Chomh maith leis sin, níl ach acmhainn theoranta ag na
 húdaráis glaonna ar thionscadail a sheoladh agus iarratais a phróiseáil go tapa
 agus tá easpa réamh‐mhaoinithe ann chun na bearta a bhfuil gá leo a
 sheoladh. D'ardaigh na Ballstáit ceist sin na heaspa réamh‐mhaoinithe ar
 an leibhéal polaitiúil. Thuairiscigh roinnt acu, ar leibhéil éagsúla lena n‐áirítear
 ag cruinnithe den Chomhairle um Fhostaíocht, Beartas Sóisialta, Sláinte agus
 Gnóthaí Tomhaltóirí agus ag cruinnithe déthaobhacha leis an gCoimisiún, go
 bhfuil sé ag dul crua orthu cur chun feidhme na n‐oibríochtaí a
 thionscnamh ós rud é nach bhfuil a ndóthain cistithe acu réamhíocaíochtaí a
 dhéanamh leis na tairbhithe. Léirigh Parlaimint na hEorpa freisin gur ábhar
 imní di é a mhoille is atá TFAO á chur chun feidhme. Is olc an cás é go
 háirithe ag na Ballstáit a bhfuil na leibhéil is airde dífhostaíochta acu i
 measc an aosa óig ós rud é gurb iad is mó freisin a bhfuil srianta buiséadacha
 agus easpa cistithe ag cur as dóibh.
 As measc na 34 chlár oibríochtúla lena
 gcuirtear TFAO chun feidhme, tá 28 gcinn acu sin glactha ag an gCoimisiún
 cheana agus tá caibidlíocht tugtha i gcrích aige maidir le ceithre cinn eile
 atá anois ar tí a nglactha. Sa bhreis air sin, ghlac an Chomhairle i 2014,
 roinnt moltaí tír‐shonracha lena n‐iarrtar ar na Ballstáit a n‐iarrachtaí
 a threisiú chun an ráta dífhostaíochta i measc an aosa óig a laghdú. Tá an
 acmhainn riaracháin agus socruithe cur chun feidhme na gclár á gcur i bhfeidhm
 ag na Ballstáit don tréimhse reatha agus tá an Coimisiún ag tacú leis an
 bpróiseas sin trí threoir theicniúil a thabhairt. Sa deireadh, chun aghaidh a
 thabhairt gan mhoill ar ábhar imní na mBallstát maidir le réamh‐mhaoiniú,
 tá an togra seo á thíolacadh ag an gCoimisiún.
 Fuarthas amach nach leor na leibhéil réamh‐mhaoinithe
 tosaigh a leagadh síos sa Rialachán maidir le Forálacha Coiteanna chun an
 bhearna chistithe atá ann a réiteach ná chun tacú leis an iarracht aghaidh a
 thabhairt go tapa ar an leibhéal ró‐ard dífhostaíochta i measc an aosa
 óig san Aontas Eorpach (i bhfianaise gur gealltanas polaitiúil é sin in TFAO).
 De réir na leibhéal reatha réamh‐mhaoinithe tosaigh, níl sa réamh‐mhaoiniú
 a íoctar láithreach nuair a ghlactar clár oibríochtúil ach 1 % de
 ranníocaíocht an Aontais don chlár sin (nó 1.5 % i gcás Ballstáit atá ag
 fáil cúnamh airgeadais). Ina theannta sin, ní féidir íocaíochtaí eatramhacha a
 dhéanamh le Ballstát ach amháin ar bhonn caiteachas arna thabhú cheana ag
 tairbhithe agus arna íoc leo, agus é sin a bheith dearbhaithe ag an mBallstát.
 Úsáidtear íocaíochtaí eatramhacha chun tairbhithe a chúiteamh as caiteachas a
 thabhaigh siad. Dá bhrí sin, ní leor na híocaíochtaí eatramhacha chun réamhíocaíochtaí
 a dhéanamh le tairbhithe.
 Ar an ábhar sin agus ós rud é go bhfuil an
 líon daoine óga atá i mbaol bochtaineachta nó eisiamh sóisialta ag dul i méad,
 ní mór bearta breise a chur i bhfeidhm chun aghaidh a thabhairt ar
 shainiúlachtaí TFAO. Ba cheart a bheith mar thaca le tús‐ualú acmhainní
 TFAO sásraí lenar féidir a áirithiú go dtugtar an cistiú is gá d'oibríochtaí
 sna chéad bhlianta den chlárthréimhse. Is gá a áirithiú go háirithe gur leor
 méid an réamh‐mhaoinithe tosaigh a íoctar le cláir oibríochtúla lena
 gcuirtear TFAO chun feidhme chun íocaíochtaí le tairbhithe a mhaoiniú sa dóigh
 is gur féidir leo ansin oibríochtaí a thosú agus a chur chun feidhme. Murab
 ionann agus na cláir bhainistíochta comhroinnte eile, faigheann TFAO tacaíocht
 ó leithdháileadh sonrach atá maoinithe go huile agus go hiomlán ó bhuiséad an
 Aontais. Mar sin de, is é an leithdháileadh sonrach do TFAO an t‐aon
 fhoinse cistithe faoin mbainistíocht chomhroinnte nach bhfuil faoi réir an
 cheanglais maidir le cómhaoiniú náisiúnta. Faoin togra atá beartaithe, tá sé i
 gceist an réamh‐mhaoiniú tosaigh a chuirtear ar fáil ón leithdháileadh
 sonrach do TFAO in 2015 a mhéadú go tuairim agus EUR 1 billiún. Níl sé i gceist
 leis an togra seo atá beartaithe aon athrú a dhéanamh ar an réamh‐mhaoiniú
 tosaigh a íoctar ó Chiste Sóisialta na hEorpa le cláir oibríochtúla lena
 gcuirtear TFAO chun feidhme, ná aon athrú a dhéanamh ar an réamh‐mhaoiniú
 tosaigh a íocfar in 2016 ón leithdháileadh sonrach do TFAO. Ina theannta sin,
 ní dhéanann an togra aon difear don réamh‐mhaoiniú tosaigh a íoctar le
 cláir eile atá cómhaoinithe ag Cistí Struchtúrtha agus Infheistíochta na
 hEorpa.
 Meastar go bhfuil an méadú atá molta ar an
 réamh‐mhaoiniú tosaigh ón leithdháileadh sonrach do TFAO a íoctar le
 cláir oibríochtúla a fhaigheann tacaíocht ó TFAO (beag beann ar fhoirm na
 socruithe cláreagraithe), meastar gur leor é agus go bhfuil sé ag luí go
 hiomlán leis na rialacha sonracha atá infheidhme maidir le TFAO. Ina theannta
 sin, leis an togra seo tá sé beartaithe próifíl an réamh‐mhaoinithe do
 TFAO a chur in oiriúint do phróifíl chláir an bheartais chomhtháthaithe, rud a
 d'fhágfadh go mbeadh an leibhéal céanna réamh‐mhaoinithe ann i gcás TFAO
 agus a bhíonn ann de ghnáth i gcás clár eile. Sa dóigh sin, is aidhm don togra
 cóir chomhionann a áirithiú idir TFAO agus cistí an bheartais chomhtháthaithe.
 Lena chois sin, níor cheart do na Ballstáit an
 réamh‐mhaoiniú tosaigh a úsáid ach amháin chun íocaíochtaí a dhéanamh le
 tairbhithe i gcur chun feidhme cláir a fhaigheann tacaíocht ó TFAO, i gcomhréir
 le hAirteagal 81(2) den Rialachán maidir le Forálacha Coiteanna, agus ní
 mór an réamh‐mhaoiniú sin a chur ar fáil don chomhlacht atá freagrach gan
 mhoill. Ina theannta sin, lena áirithiú go mbeidh cur chun feidhme láithreach
 TFAO de thoradh an réamh‐mhaoinithe breise, déantar foráil sa togra seo
 gur gá an réamh‐mhaoiniú breise a aisíoc leis an gCoimisiún mura
 bhfaigheann an Coimisiún iarratais ar íocaíocht eatramhach do na cláir
 oibríochtúla i gceist faoi 12 mhí tar éis theacht i bhfeidhm an Rialacháin
 seo, ar iarratais iad inarb ionann ranníocaíocht an Aontais ó TFAO agus ar a
 laghad 50 % den réamh‐mhaoiniú breise.
 Tá an togra seo i gcomhréir le gealltanas
 polaitiúil an Aontais Eorpaigh tacú láithreach le hiarrachtaí chun daoine óga a
 lánpháirtiú sa mhargadh saothair.
 Agus ar ndóigh, ní dhéanann an togra seo
 maidir le méadú ar na híocaíochtaí réamh‐mhaoinithe leis na Ballstáit aon
 difear don phróifíl fhoriomlán airgeadais atá aontaithe cheana do leithdháiltí
 náisiúnta: níl i gceist leis ach na leithdháiltí atá geallta cheana ó bhuiséad
 an Aontais do TFAO a thabhairt níos luaithe. Mar sin de, leis an togra seo
 tugtar níos mó solúbthachta do na Ballstáit ó thaobh rochtain a fháil ar an
 gcistiú agus leas níos fearr a bhaint as, rud a d'fhágfadh gurbh éasca an
 Tionscnamh a chur chun feidhme agus bearta a sheoladh a rachadh go díreach chun
 tairbhe do lánpháirtiú Eorpach óg sa mhargadh saothair, go háirithe trí phoist,
 printíseachtaí agus tréimhsí oiliúna a chur ar fáil.
 Mura nglacfaí an togra seo atá beartaithe,
 bheadh moill mhór fós ar chur chun feidhme TFAO ‐ d'ainneoin éileamh na
 Comhairle Eorpaí gníomhú go práinneach. De dheasca easpa cistithe a bheith ar
 fáil go héasca, chuirfí go mór i mbaol bearta beartais ríthábhachtacha atá ann
 chun daoine óga a lánpháirtiú sa mhargadh saothair.
 Sa chomhthéacs sin, tá géarghá leis an méid
 cistithe a chuirtear ar fáil ag tús na clárthréimhse a mhéadú d'oibríochtaí a
 fhaigheann tacaíocht ó TFAO. Dá bhrí sin, is gá an réamh‐mhaoiniú tosaigh
 ón leithdháileadh sonrach do TFAO a mhéadú chun dlús a chur le cur chun feidhme
 TFAO. Bhainfí an tionchar is mó is féidir amach leis an ráta réamh‐mhaoinithe
 atá beartaithe gan an buiséad atá ar fáil do TFAO a shárú.
 2. TORTHAÍ AN CHOMHAIRLIÚCHÁIN
 LEIS NA PÁIRTITHE LEASMHARA AGUS MEASÚNUITHE TIONCHAIR
 Ní dhearnadh aon chomhairliúchán le
 geallsealbhóirí seachtracha.
 3. EILIMINTÍ DLÍ AN TOGRA
 Moltar foráil bhreise, Airteagal 22a, a
 chur isteach i Rialachán (AE) Uimh. 1304/2013 maidir le réamh‐mhaoiniú
 tosaigh breise do chláir oibríochtúla a fhaigheann tacaíocht ó TFAO.
 4. IMPLEACHT BHUISÉADACH
 Chun an modhnú atá beartaithe a dhéanamh, ní
 gá aon athrú a dhéanamh ar uasteorainneacha bliantúla an Chreata Airgeadais
 Ilbhliantúil d'oibleagáidí agus íocaíochtaí de réir mar atá siad leagtha síos
 in Iarscríbhinn I de Rialachán (AE) Uimh. 1311/2013. Tá an togra
 seo neodrach ó thaobh an bhuiséid de maidir leis an gclárthréimhse 2014‐2020.
 Ní gá aon athrú a dhéanamh ar mhiondealú
 bliantúil na leithreasuithe faoi chomhair oibleagáidí do TFAO.
 Maidir leis an ngá méadaithe atá le
 leithreasuithe faoi chomhair íocaíochtaí do TFAO, cumhdófar an réamh‐mhaoiniú
 tosaigh breise do TFAO in 2015 le leithreasuithe ó bhuiséad 2015 don
 leithdháileadh sonrach do TFAO. Dá réir sin, níor cheart don mhodhnú atá
 beartaithe a bheith ina chúis le haon riaráistí maidir le héilimh neamhíoctha
 sa tréimhse 2014‐2020.
 2015/0026 (COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN
 gCOMHAIRLE
 lena leasaítear Rialachán (AE) Uimh. 1304/2013
 ó Pharlaimint na hEorpa agus ón gComhairle maidir le Ciste Sóisialta na hEorpa,
 i ndáil le méadú ar an méid réamh‐mhaoinithe tosaigh a íoctar leis na
 cláir oibríochtúla a fhaigheann tacaíocht ón Tionscnamh um Fhostaíocht don Aos
 Óg
 TÁ PARLAIMINT NA hEORPA AGUS COMHAIRLE
 AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 164 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[1],
 Ag féachaint don tuairim ó Choiste na Réigiún[2],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1) I bhfianaise go bhfuil rátaí
 arda dífhostaíochta i measc an aosa óig san Aontas go fóill, bunaíodh an
 Tionscnamh um Fhostaíocht don Aos Óg (TFAO) chun tacaíocht a thabhairt do
 dhaoine óga nach bhfuil fostaithe ná i mbun oideachais ná oiliúna sna réigiúin
 is mó atá buailte leis an bhfadhb sin. Chun freagairt thapa a áirithiú sa
 chomhrac i gcoinne na dífhostaíochta i measc an aosa óig, i Rialachán (AE)
 Uimh. 1303/2013 ó Pharlaimint na hEorpa agus ón gComhairle[3] agus i Rialachán (AE)
 Uimh. 1304/2013 ó Pharlaimint na hEorpa agus ón gComhairle[4] leagtar síos forálacha
 lena gceadaítear leas níos gasta a bhaint as na hacmhainní a leithdháiltear ar
 TFAO. Ar na forálacha sin tá, inter alia, na hacmhainní uile a chur ar fáil don
 Tionscnamh sa chéad dá bhliain den chlárthréimshe, an deis a bheith ann na cláir
 oibríochtúla atá tiomnaithe do TFAO a ghlacadh roimh an gComhaontú
 Comhpháirtíochta a chur faoi bhráid an Choimisiúin, agus caiteachas arna thabhú
 ag oibríochtaí faoi TFAO a bheith incháilithe ón 1 Meán Fómhair 2013.
 (2) De dheasca na srianta
 buiséadacha atá ar na Ballstáit agus na heaspa cistithe atá ar fáil ag céim
 thosaigh na clárthréimhse, cuireadh moill mhór ar chur chun feidhme TFAO.
 Bunaítear le Rialachán 1303/2013 an méid réamh‐mhaoinithe tosaigh atá le
 híoc lena áirithiú go bhfuil na Ballstáit in acmhainn tacaíocht a thabhairt do
 thairbhithe ó thús chur chun feidhme na gclár oibríochtúil. I gcomhthéacs TFAO,
 áfach, fuarthas amach nach bhfuil an méid leordhóthanach chun na híocaíochtaí
 is gá a thabhairt do thairbhithe chun na hoibríochtaí a chur chun feidhme.
 (3) Chun aghaidh a thabhairt ar
 na srianta buiséadacha atá ar na Ballstáit ag céim thosaigh na clárthréimhse,
 agus an gá práinneach atá ann dul i ngleic le dífhostaíocht i measc an aosa óig
 chomh maith le gnéithe sonracha de TFAO á gcur san áireamh, is iomchuí
 forálacha a leagan síos chun Rialachán (AE) Uimh. 1303/2013 a chomhlánú,
 d'fhonn leibhéal an réamh‐mhaoinithe tosaigh a íoctar le cláir
 oibríochtúla a fhaigheann tacaíocht ó TFAO a mhéadú in 2015. Lena áirithiú go
 mbeidh acmhainní leordhóthanacha ag na Ballstáit chun íocaíochtaí a dhéanamh le
 tairbhithe atá freagrach as cur chun feidhme oibríochtaí lena ndírítear ar an
 dífhostaíocht i measc an aosa óig, ba cheart méid breise réamh‐mhaoinithe
 tosaigh ón leithdháileadh sonrach do TFAO a íoc in 2015 leis na cláir
 oibríochtúla a fhaigheann tacaíocht ó TFAO, chun na méideanna réamh‐mhaoinithe
 a íoctar i gcomhréir le Rialachán (AE) Uimh. 1303/2013 a chomhlánú.
 (4) Lena áirithiú go n‐úsáidfear
 an méid breise réamh‐mhaoinithe tosaigh chun TFAO a chur chun feidhme
 láithreach, ba cheart foráil a dhéanamh go n‐aisíocfar an méid sin leis
 an gCoimisiún mura dtugtar le fios sna hiarratais ar íocaíocht eatramhach is gá
 a chur faoi bhráid an Choimisiúin 12 mhí tar éis theacht i bhfeidhm an
 Rialacháin seo gurb ionann ranníocaíocht an Aontais ó TFAO agus leibhéal
 leordhóthanach den réamh‐mhaoiniú.
 (5) Ionas go bhféadfar na bearta
 dá bhforáiltear sa Rialachán seo a chur i bhfeidhm go pras, ba cheart an
 Rialachán seo teacht i bhfeidhm an lá tar éis lá a fhoilsithe in Iris
 Oifigiúil an Aontais Eorpaigh.
 (6) Ba cheart, dá bhrí sin,
 Rialachán (AE) Uimh. 1304/2013 a leasú dá réir,
 TAR ÉIS AN RIALACHÁN SEO A GHLACADH:
 Airteagal 1
 Cuirtear an tAirteagal seo a leanas,
 Airteagal 22a, isteach i Rialachán (AE) Uimh. 1304/2013:
 "Airteagal 22a
 Réamh‐mhaoiniú
 breise a íoc le cláir oibríochtúla a fhaigheann tacaíocht ó TFAO
 1. I dteannta an mhéid réamh‐mhaoinithe
 tosaigh a íoctar i gcomhréir le pointe (b) d'Airteagal 134(1) de Rialachán
 (AE) Uimh. 1303/2013, íocfar méid breise réamh‐mhaoinithe tosaigh ón
 leithdháileadh sonrach do TFAO in 2015 leis na cláir oibríochtúla uile a
 fhaigheann tacaíocht ó TFAO, beag beann ar fhoirm an tsocraithe cláreagraithe i
 gcomhréir le hAirteagal 18, chun an réamh‐mhaoiniú tosaigh ón
 leithdháileadh sonrach do TFAO a mhéadú go 30 %.
 2. Chun an réamh‐mhaoiniú
 breise atá le híoc de bhun mhír 1 a ríomh, bainfear den 30 % sin na
 méideanna arna n‐íoc ón leithdháileadh sonrach do TFAO leis na cláir
 oibríochtúla i gcomhréir le pointe (b) d'Airteagal 134 (1) de Rialachán
 (AE) Uimh. 1303/2013.
 3. Faoi 12 mhí tar éis
 theacht i bhfeidhm an Rialacháin seo, mura mbeidh iarratais ar íocaíocht
 eatramhach curtha isteach ag na Ballstáit inarb ionann ranníocaíocht an Aontais
 ó TFAO agus ar a laghad 50 % den réamh‐mhaoiniú breise, aisíocfaidh
 siad méid iomlán an réamh‐mhaoinithe breise a íocadh i gcomhréir le mír 1
 leis an gCoimisiún. Ní dhéanfaidh an t‐aisíoc sin difear don
 ranníocaíocht ón leithdháileadh sonrach do TFAO leis an gclár oibríochtúil i
 gceist."
 Airteagal 2
 Tiocfaidh an Rialachán seo i bhfeidhm an lá
 tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal
 go huile agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar ceann na Comhairle
 An tUachtarán An tUachtarán
 RÁITEAS AIRGEADAIS REACHTACH
 1. LEAGAN AMACH AN
 TOGRA/TIONSCNAIMH
 1.1. Teideal an togra/tionscnaimh
 1.2. Réimsí beartais lena mbaineann i gcreat ABM/ABB
 1.3. An cineál togra/tionscnaimh
 1.4. Cuspóirí
 1.5. Foras an togra/tionscnaimh
 1.6. Fad agus tionchar airgeadais
 1.7. Modhanna bainistíochta atá beartaithe
 2. BEARTA BAINISTÍOCHTA
 2.1. Rialacha faireacháin agus tuairiscithe
 2.2. Córas bainistíochta agus rialaithe
 2.3. Bearta chun calaois agus neamhrialtachtaí a chosc
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteidil an chreata airgeadais ilbhliantúil agus
 na línte buiséid ar a n‐imreofar tionchar
 3.2. An tionchar a mheastar a bheidh ag an
 togra/tionscnamh ar chaiteachas
 3.2.1. Achoimre ar an
 tionchar a mheastar a bheidh ag an togra/tionscnamh ar chaiteachas
 3.2.2. An tionchar a
 mheastar a bheidh ag an togra/tionscnamh ar leithreasuithe faoi chomhair
 oibríochtaí
 3.2.3. An tionchar a
 mheastar a bheidh ag an togra/tionscnamh ar leithreasuithe de chineál
 riaracháin
 3.2.4. Comhoiriúnacht don
 chreat airgeadais ilbhliantúil reatha
 3.2.5. Ranníocaíochtaí ó
 thríú páirtithe
 3.3. An tionchar a mheastar a bheidh ar ioncam
 RÁITEAS
 AIRGEADAIS REACHTACH
 1. LEAGAN AMACH AN
 TOGRA/TIONSCNAIMH
 1.1. Teideal an togra/tionscnaimh
 Togra
 lena leasaítear Rialachán (AE) Uimh. 1304/2013 ó Pharlaimint na hEorpa
 agus ón gComhairle maidir le Ciste Sóisialta na hEorpa, i ndáil le méadú ar an
 méid réamh‐mhaoinithe tosaigh a íoctar leis na cláir oibríochtúla a
 fhaigheann tacaíocht ón Tionscnamh um Fhostaíocht don Aos Óg
 1.2. Réimsí beartais lena
 mbaineann i gcreat ABM/ABB[5]
 4
 Fostaíocht, Gnóthaí Sóisialta agus Cuimsiú
 040264
 An Tionscnamh um Fhostaíocht don Aos Óg
 1.3. An cineál togra/tionscnaimh
 ̈ Baineann an togra/tionscnamh le beart nua
 ̈ Baineann an togra/tionscnamh le beart nua a leanann
 treoirthionscadal/réamhbheart[6]
 x Baineann an togra/tionscnamh le síneadh ar bheart atá ann cheana
 ̈ Baineann an togra/tionscnamh le beart a atreoraíodh i dtreo birt
 nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 N/B
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Cuspóir sonrach Uimh.
 N/B
 Gníomhaíochtaí ABM/ABB lena mbaineann
 N/B
 1.4.3. An toradh agus an tionchar a
 bhfuil súil leo
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 N/B
 1.4.4. Táscairí lena léireofar toradh
 agus tionchar
 Sonraigh na táscairí
 lena léireofar an faireachán ar chur chun feidhme an togra/tionscnaimh.
 N/B
 1.5. Foras an togra/tionscnaimh
 1.5.1. Na ceanglais is gá a
 chomhlíonadh sa ghearrthéarma nó san fhadtéarma
 N/B
 1.5.2. Luach breise a bhaineann le
 rannpháirteachas an AE
 N/B
 1.5.3. Ceachtanna a foghlaimíodh ó
 thaithí eile den sórt sin san am a chuaigh thart
 N/B
 1.5.4. Comhoiriúnacht d'ionstraimí
 iomchuí eile agus sineirgíocht a d'fhéadfadh a bheith ann
 N/B
 1.6. Fad agus tionchar airgeadais
 ̈ Togra/tionscnamh a bheidh i bhfeidhm ar feadh tréimhse teoranta
 –
 x Togra/tionscnamh a bheith i bhfeidhm ón 01/01/2015 go dtí an
 31/12/2023
 –
 x Tionchar airgeadais in 2015
 ̈ Togra/tionscnamh a bheidh i bhfeidhm ar feadh tréimhse
 neamhtheoranta
 –
 ‐ Cuirfear chun feidhme é le linn na tréimhse
 tosaigh BBBB go BBBB,
 –
 agus cuirfear ag feidhmiú go hiomlán ina dhiaidh
 sin é.
 1.7. Modhanna bainistíochta atá
 beartaithe[7]
 ̈ Bainistíocht dhíreach a dhéanann an Coimisiún
 –
 ̈ ina ranna, lena n‐áirítear an chuid sin den fhoireann atá i
 dtoscaireachtaí an Aontais;
 –
 ̈ trí na gníomhaireachtaí feidhmiúcháin
 x Bainistíocht atá comhroinnte leis na Ballstáit
 ̈ Bainistíocht indíreach trí chúraimí a bhaineann le cur chun
 feidhme an bhuiséid a shannadh dóibh seo a leanas:
 –
 ̈ tríú tíortha nó na comhlachtaí a d'ainmnigh siad;
 –
 ̈ eagraíochtaí idirnáisiúnta agus a ngníomhaireachtaí (tabhair sonraí);
 –
 ̈ BEI agus an Ciste Eorpach Infheistíochta;
 –
 ̈ comhlachtaí dá dtagraítear in Airteagal 208 agus
 Airteagal 209 den Rialachán Airgeadais;
 –
 ̈ comhlachtaí dlí poiblí;
 –
 ̈ comhlachtaí arna rialú ag an dlí príobháideach agus a bhfuil misean
 seirbhíse poiblí acu sa mhéid go gcuireann siad ráthaíochtaí leordhóthanacha
 airgeadais ar fáil;
 –
 ̈ comhlachtaí arna rialú ag dlí príobháideach Ballstáit, a gcuirtear de
 chúram orthu comhpháirtíochtaí príobháideacha poiblí a chur chun feidhme, agus
 a sholáthraíonn ráthaíochtaí leordhóthanacha airgeadais;
 –
 ̈ daoine a gcuirtear de chúram orthu bearta sonracha a chur chun feidhme
 in CBES de bhun Theideal V de CAE, ar daoine iad a aithnítear sa bhunghníomh
 ábhartha.
 – ‐ I gcás ina sonraítear níos mó ná modh
 bainistíochta amháin, tabhair sonraí sa roinn "Nótaí" le do thoil.
 Nótaí
 N/B
 2. BEARTA BAINISTÍOCHTA
 2.1. Rialacha faireacháin agus
 tuairiscithe
 Sonraigh minicíocht na
 mbeart agus na coinníollacha atá leo
 N/B
 2.2. Córas bainistíochta agus
 rialaithe
 2.2.1. Na rioscaí a aithníodh.
 N/B
 2.2.2. Faisnéis maidir leis an gcóras
 rialaithe inmheánaigh atá i bhfeidhm.
 N/B
 2.2.3. Meastachán ar chostais agus ar
 shochair na rialuithe agus measúnú ar an leibhéal riosca earráide a bhfuiltear
 ag súil leis.
 N/B
 2.3. Bearta chun calaois agus
 neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 N/B
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteidil an chreata
 airgeadais ilbhliantúil agus na línte buiséid ar a n‐imreofar tionchar
 · Línte buiséid atá ann cheana
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil: || Líne buiséid || Saghas caiteachais || Ranníocaíocht
 Uimhir [Ceannteideal ....................................] || LD/LN[8]. || ó thíortha de chuid CSTE[9] || ó thíortha is iarrthóirí[10] || ó thríú tíortha || de réir bhrí Airteagal 21(2)(b) den Rialachán Airgeadais
 1 Fás Cliste agus Cuimsitheach || 04.0264 [An Tionscnamh um Fhostaíocht don Aos Óg] || Difreáilte || Níl || Níl || Níl || Níl
 · Línte nua buiséid atá á n‐iarraidh
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil: || Líne buiséid || Saghas caiteachais || Ranníocaíocht
 Uimhir [Ceannteideal ....................................] || LD/LN || ó thíortha de chuid CSTE || ó thíortha is iarrthóirí || ó thríú tíortha || de réir bhrí Airteagal 21(2)(b) den Rialachán Airgeadais
 || [XX.YY.YY.YY] || || TÁ/NÍL || TÁ/NÍL || TÁ/NÍL || TÁ/NÍL
 3.2. An tionchar a mheastar a
 bheidh ag an togra/tionscnamh ar chaiteachas
 Chun an modhnú atá beartaithe a dhéanamh, ní
 gá aon athrú a dhéanamh ar uasteorainneacha bliantúla an Chreata Airgeadais
 Ilbhliantúil d'oibleagáidí agus íocaíochtaí de réir mar atá siad leagtha síos
 in Iarscríbhinn I de Rialachán (AE) Uimh. 1311/2013.
 Ní gá aon athrú a dhéanamh ar mhiondealú
 bliantúil na leithreasuithe faoi chomhair oibleagáidí do TFAO.
 Maidir leis an ngá méadaithe atá le
 leithreasuithe faoi chomhair íocaíochtaí do réamh‐mhaoiniú tosaigh TFAO
 in 2015, cumhdófar sin le leithreasuithe ó CHEANNTEIDEAL 4 (Fostaíocht, Gnóthaí
 Sóisialta agus Cuimsiú) de bhuiséad 2015 do Chiste Sóisialta na hEorpa agus do
 TFAO.
 3.2.1. Achoimre ar an tionchar a
 mheastar a bheidh ag an togra/tionscnamh ar chaiteachas
 EUR milliúin (go dtí an tríú deachúil)
 Ceannteideal an chreata airgeadais ilbhliantúil: || Uimhir 1 || Fás Cliste agus Cuimsitheach
 Ard‐Stiúrthóireacht: EMPL || || || 2014 || 2015 || 2016 || 2017 || 2018[11] || 2019 || 2020 || IOMLÁN
  Leithreasuithe faoi chomhair oibríochtaí || || || || || || || ||
 04.0264 [An Tionscnamh um Fhostaíocht don Aos Óg] || Gealltanais || (1) || 0 || 0 || 0 || 0 || 0 || 0 || 0 || 0
 Íocaíochtaí || (2) || 0 || 930.000 || 0 || 0 || ‐930.000 || 0 || 0 || 0
 Leithreasuithe de chineál riaracháin arna maoiniú ó chlúdach clár sonrach Uimhir na líne buiséid[12] || || || || || || || ||
 N/B || || (3) || || || || || || || ||
 IOMLÁN leithreasuithe i gcomhair Ard‐Stiúrthóireacht EMPL || Gealltanais || =1+1a +3 || 0 || 0 || 0 || 0 || 0 || 0 || 0 || 0
 Íocaíochtaí || =2+2a +3 || 0 || 930.000 || 0 || 0 || ‐930.000 || 0 || 0 || 0
  IOMLÁN leithreasuithe faoi chomhair oibríochtaí || Gealltanais || (4) || 0 || 0 || 0 || 0 || 0 || 0 || 0 || 0
 Íocaíochtaí || (5) || 0 || 930.000 || 0 || 0 || ‐930.000 || 0 || 0 || 0
 IOMLÁN leithreasuithe de chineál riaracháin arna maoiniú as clúdach clár sonrach || (6) || 0 || 0 || 0 || 0 || 0 || 0 || 0 || 0
 IOMLÁN leithreasuithe do CHEANNTEIDEAL 1 den chreat airgeadais ilbhliantúil || Gealltanais || =4+ 6 || 0 || 0 || 0 || 0 || 0 || 0 || 0 || 0
 Íocaíochtaí || =5+ 6 || 0 || 930.000 || 0 || 0 || ‐930.000 || 0 || 0 || 0
 Má tá tionchar ag an togra/tionscnamh ar níos mó ná
 ceannteideal amháin:
  IOMLÁN leithreasuithe faoi chomhair oibríochtaí || Gealltanais || (4) || || || || || || || ||
 Íocaíochtaí || (5) || || || || || || || ||
 IOMLÁN leithreasuithe de chineál riaracháin arna maoiniú as clúdach clár sonrach || (6) || || || || || || || ||
 IOMLÁN leithreasuithe faoi CHEANNTEIDIL 1 go 4 den chreat airgeadais ilbhliantúil (Méid tagartha) || Gealltanais || =4+ 6 || || || || || || || ||
 Íocaíochtaí || =5+ 6 || || || || || || || ||
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliúin (go dtí an tríú deachúil)
 || || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 Ard‐Stiúrthóireacht: <.......> ||
  Acmhainní daonna || || || || || || || ||
 Caiteachas Riaracháin eile || || || || || || || ||
 IOMLÁN Ard‐Stiúrthóireacht <.......> || Leithreasuithe || || || || || || || ||
 IOMLÁN leithreasuithe do CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || || || || || || || ||
 EUR milliúin (go dtí an tríú deachúil)
 || || || Bliain N[13] || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 IOMLÁN leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais || || || || || || || ||
 Íocaíochtaí || || || || || || || ||
 3.2.2. An tionchar a mheastar a
 bheidh ag an togra/tionscnamh ar leithreasuithe faoi chomhair oibríochtaí
 –
 ̈ Ní éilíonn an togra/tionscnamh go n‐úsáidfear leithreasuithe
 faoi chomhair oibríochtaí
 –
 x Éilíonn an togra/tionscnamh go n‐úsáidfear leithreasuithe faoi
 chomhair oibríochtaí mar a mhínítear thíos:
 Leithreasuithe faoi chomhair gealltanas in EUR
 milliúin (go dtí an tríú deachúil)
 Sonraigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas[14] || Meánchostas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon iomlán || Costas iomlán
 CUSPÓIR SONRACH Uimh. 1[15]... || || || || || || || || || || || || || || || ||
 Aschur || || || || || || || || || || || || || || || || || ||
 Aschur || || || || || || || || || || || || || || || || || ||
 Aschur || || || || || || || || || || || || || || || || || ||
 Fo‐iomlán do chuspóir sonrach Uimh. 1 || || || || || || || || || || || || || || || ||
 CUSPÓIR SONRACH Uimh. 2... || || || || || || || || || || || || || || || ||
 Aschur || || || || || || || || || || || || || || || || || ||
 Fo‐iomlán do chuspóir sonrach Uimh. 2 || || || || || || || || || || || || || || || ||
 COSTAS IOMLÁN || || || || || || || || || || || || || || || ||
 3.2.3. An tionchar a mheastar a
 bheidh ag an togra/tionscnamh ar leithreasuithe de chineál riaracháin
 3.2.3.1. Achoimre
 –
 x Ní éilíonn an togra/tionscnamh go n‐úsáidfear leithreasuithe de
 chineál riaracháin
 –
 ̈ Éilíonn an togra/tionscnamh go n‐úsáidfear leithreasuithe de
 chineál riaracháin mar a mhínítear thíos:
 EUR milliúin (go dtí
 an tríú deachúil)
 || Bliain N[16] || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas riaracháin eile || || || || || || || ||
 Fo‐iomlán CHEANNTEIDEAL 5 den chreat airgeadais ilbhliantúil || || || || || || || ||
 Lasmuigh de CHEANNTEIDEAL 5[17] den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo‐iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || || || || || || || ||
 Cumhdófar na
 hacmhainní daonna is gá agus caiteachas eile de chineál riaracháin le
 leithreasuithe ón Ard‐Stiúrthóireacht a bhfuil bainistíocht an bhirt
 faoina gcúram cheana agus/nó atá ath‐imlonnaithe laistigh den Ard‐Stiúrthóireacht,
 mar aon le haon leithdháileadh breise a d'fhéadfaí a thabhairt don Ard‐Stiúrthóireacht
 atá i mbun bainistíochta faoi chuimsiú an nós imeachta maidir le leithdháileadh
 bliantúil i bhfianaise na srianta buiséadacha
 3.2.3.2. Na hacmhainní daonna a mheastar
 a bheidh riachtanach
 –
 x Ní éilíonn an togra/tionscnamh go n‐úsáidfear acmhainní daonna.
 –
 ̈ Éilíonn an togra/tionscnamh go n‐úsáidfear acmhainní daonna mar
 a mhínítear thíos:
 Sloinnfear an meastachán in aonaid de choibhéis
 lánaimseartha
 || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 ||  Poist don phlean bunaíochta (oifigigh agus foireann shealadach) || ||
 || XX 01 01 01 (Ceanncheathrú agus Oifigí Ionadaíocht an Choimisiúin) || || || || || || ||
 || XX 01 01 02 (Toscaireachtaí) || || || || || || ||
 || XX 01 05 01 (Taighde indíreach) || || || || || || ||
 || 10 01 05 01 (Taighde díreach) || || || || || || ||
  Foireann sheachtrach (i gcoibhéis lánaimseartha: FTE)[18] ||
 || XX 01 02 01 (CA, SNE, INT ón gclúdach iomlánaíoch) || || || || || || ||
 || XX 01 02 02 (CA, LA, SNE, INT agus JED sna toscaireachtaí) || || || || || || ||
 || XX 01 04 yy [19] || ‐ sa cheanncheathrú || || || || || || ||
 || ‐ toscaireachtaí || || || || || || ||
 || XX 01 05 02 (CA, SNE, INT – taighde indíreach) || || || || || || ||
 || 10 01 05 02 (CA, INT, SNE – taighde díreach) || || || || || || ||
 || Línte buiséid eile (sonraigh) || || || || || || ||
 || IOMLÁN || || || || || || ||
 Is é XX an réimse
 beartais nó an teideal buiséid lena mbaineann.
 Soláthrófar na hacmhainní
 daonna is gá le baill foirne ón Ard‐Stiúrthóireacht a bhfuil bainistíocht
 an bhirt faoina gcúram cheana agus/nó a ath‐imlonnófar laistigh den Ard‐Stiúrthóireacht,
 mar aon le haon leithdháileadh breise a d'fhéadfaí a thabhairt don Ard‐Stiúrthóireacht
 atá i mbun bainistíochta faoi chuimsiú an nós imeachta maidir le leithdháileadh
 bliantúil i bhfianaise na srianta buiséadacha.
 Cur síos ar na
 cúraimí a bheidh le déanamh:
 Oifigigh agus pearsanra sealadach ||
 Pearsanra seachtrach ||
 3.2.4. Comhoiriúnacht don chreat
 airgeadais ilbhliantúil reatha
 –
 x Tá an togra/tionscnamh comhoiriúnach don chreat airgeadais ilbhliantúil
 reatha.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil.
 Mínigh an méid a bhfuil gá leis, agus sonraigh na
 ceannteidil agus na línte buiséid lena mbaineann agus na méideanna
 comhfhreagracha.
 3.2.5. Ranníocaíochtaí ó thríú
 páirtithe
 –
 Ní dhéantar foráil sa togra/tionscnamh maidir le
 cómhaoiniú le tríú páirtithe.
 –
 Déantar foráil sa togra/tionscnamh maidir le
 cómhaoiniú atá réamh‐mheasta thíos:
 Leithreasuithe in EUR milliúin (go dtí an 3ú deachúil)
 || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe || || || || || || || ||
 IOMLÁN leithreasuithe cómhaoinithe || || || || || || || ||
 3.3. An tionchar a mheastar a
 bheidh ar ioncam
 –
 x Ní bheidh tionchar airgeadais ar bith ag an togra ar ioncam.
 –
 ̈ Beidh an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 ̈ ar ioncam ilghnéitheach
 EUR
 milliúin (go dtí an tríú deachúil)
 Líne buiséid ioncaim: || Leithreasuithe atá ar fáil don bhliain airgeadais reatha || Tionchar an togra/tionscnaimh[20]
 Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncam
 ilghnéitheach atá 'sannta', sonraigh na línte buiséid a n‐imrítear
 tionchar orthu.
 Sonraigh an modh chun an
 tionchar ar ioncam a ríomh.
 [1] IO
 C , , lch. .
 [2] IO
 C , , lch. .
 [3] Rialachán
 (AE) Uimh. 1303/2013 ó Pharlaimint na hEorpa agus ón gComhairle an 17 Nollaig 2013
 lena leagtar síos forálacha coiteanna maidir le Ciste Forbraíochta Réigiúnaí na
 hEorpa, le Ciste Sóisialta na hEorpa, leis an gCiste Comhtháthaithe, leis an
 gCiste Eorpach Talmhaíochta um Forbairt Tuaithe agus leis an gCiste Eorpach
 Muirí agus Iascaigh agus lena leagtar síos forálacha ginearálta maidir le Ciste
 Forbraíochta Réigiúnaí na hEorpa, le Ciste Sóisialta na hEorpa, leis an gCiste
 Comhtháthaithe agus leis an gCiste Eorpach Muirí agus Iascaigh agus lena n‐aisghairtear
 Rialachán (CE) Uimh. 1083/2006 ón gComhairle, IO L 347,
 20.12.2013, lch. 320.
 [4] Rialachán
 (AE) Uimh. 1304/2013 ó Pharlaimint na hEorpa agus ón gComhairle an 17 Nollaig 2013
 maidir le Ciste Sóisialta na hEorpa agus lena n‐aisghairtear Rialachán
 (CE) Uimh. 1081/2006 ón gComhairle, IO L 347, 20.12.2013, lch. 470.
 [5] ABM:
 Bainistiú de réir gníomhaíochtaí; ABB: Buiséadú de réir gníomhaíochtaí.
 [6] Mar
 a thagraítear dó in Airteagal 54(2)(a) nó (b) den Rialachán Airgeadais.
 [7] Is
 féidir mionsonraí ar na modhanna bainistíochta agus tagairtí don Rialachán
 Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html
 [8] LD
 = Leithreasuithe difreáilte / LN = Leithreasuithe neamhdhifreáilte.
 [9] CSTE:
 Comhlachas Saorthrádála na hEorpa.
 [10] Tíortha
 is iarrthóirí agus, nuair is iomchuí, tíortha ó na Balcáin Thiar a d'fhéadfadh
 bheith ina n‐iarrthóirí.
 [11] I
 gcomhréir le hAirteagal 136 de Rialachán (AE) Uimh. 1303/2013, déanfar an
 réamh‐mhaoiniú a dhlisteanú (a chomhardú) le caiteachas ó TFAO is gá a
 fhógairt faoin 31/12/2018.
 [12] Cúnamh
 agus caiteachas teicniúil agus/nó riaracháin ar mhaithe le cláir agus/nó bearta
 de chuid AE (seanlínte "BA") a chur chun feidhme, taighde indíreach,
 taighde díreach.
 [13] Is
 í bliain N an bhliain a chuirfear tús le cur chun feidhme an togra/tionscnaimh.
 [14] Is
 ionann aschuir agus táirgí agus seirbhísí le soláthar (e.g.: líon na
 malartuithe mac léinn a fhaigheann maoiniú, iomlán km de bhóithre a rinneadh,
 etc.).
 [15] Mar
 a thuairiscítear i bpointe 1.4.2. 'Cuspóirí sonracha...'
 [16] Is
 í bliain N an bhliain a chuirfear tús le cur chun feidhme an togra/tionscnaimh.
 [17] Cúnamh
 agus caiteachas teicniúil agus/nó riaracháin ar mhaithe le cláir agus/nó bearta
 de chuid AE (seanlínte "BA") a chur chun feidhme, taighde indíreach,
 taighde díreach.
 [18] CA
 = Ball foirne ar conradh; LA= Ball foirne áitiúil; SNE= Saineolaí náisiúnta ar
 iasacht; INT= Ball foirne gníomhaireachta; JED = Saineolaí sóisearach i
 dtoscaireacht.
 [19] Fo‐uasteorainn
 d'fhoireann sheachtrach arna cumhdach ag leithreasuithe faoi chomhair
 oibríochtaí (na seanlínte "BA").
 [20] A
 fhad a bhaineann le hacmhainní dílse traidisiúnta (dleachtanna talmhaíochta,
 tobhaigh siúcra), ní mór na méideanna a luaitear a bheith ina nglanmhéideanna,
 i.e. méideanna comhlána agus 25 % de na costais bhailiúcháin a bheith
 bainte astu.